el el el el el el el el el el el el el el el el el el el el el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el fr zh en el de zh en el fr fr en el en zh en el en pl en el en fr en el it fr en el en cs en el fr pl en el fr fr en el it fr en el fr fr en el fr fr en te fr fr en el fr fr en el el en en el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el en el el en el el el el el el el el el el el el el el el el
Αυτό το λήμμα αφορά το τμήμα καλαθοσφαίρισης του Αθλητικού Συλλόγου Αιγάλεω. Για πληροφορίες για ευρύτερο σύλλογο, δείτε: Α.Ο. Αιγάλεω.
Ο Αθλητικός Όμιλος Αιγάλεω[1] είναι ελληνικό αθλητικό σωματείο που δραστηριοποιείται στο Αιγάλεω, στην Αθήνα όπου και βρίσκονται οι έδρες των τμημάτων του. Οι ομάδες καλαθοσφαίρισης αποτελούν νομικά ερασιτεχνικά τμήματα του συλλόγου.
Νικολάου Πλαστήρα (εντός των αθλητικών εγκαταστάσεων)
Β' Εθνική, 2ος όμιλος (2020-21)
Ενεργά τμήματα του Α.Ο. Αιγάλεω
Το τμήμα ανδρικής καλαθοσφαίρισης του Αιγάλεω ιδρύθηκε το 1956 χάρις στις προσπάθειες του Αλέξανδρου Σταυρόπουλου, ο οποίος ήταν και κύριος χρηματοδότης των τμημάτων καλαθοσφαίρισης και πετοσφαίρισης για αρκετά χρόνια.[2]
Η μακρά πορεία του συλλόγου ξεκίνησε με την πρώτη του επίσημη συμμετοχή στο Πρωτάθλημα της Γ' Κατηγορίας Αθηνών. Μετά από 15 έτη στασιμότητας, το Αιγάλεω κέρδισε το 1971 την πρώτη του άνοδο στη Β' Κατηγορία, ενώ δύο χρόνια μετά ανήλθε στην Α' Κατηγορία Αθηνών.[3]
Την περίοδο 1974-75, το Αιγάλεω έγινε ο πρώτος σύλλογος από τη Δυτική Αθήνα που μετείχε σε Εθνική Κατηγορία και συγκεκριμένα στον Α' Όμιλο Νότου της Β' Εθνικής. Με προπονητή το Γιώργο Αμερικάνο, κατέλαβε την 4η θέση της τελικής βαθμολογίας, έχοντας συγκεντρώσει 4 νίκες και 6 ήττες. Την επόμενη χρονιά ωστόσο, 1975-76, η ομάδα τερμάτισε στην 7η θέση (7 νίκες - 11 ήττες), πέφτοντας στο τοπικό πρωτάθλημα της Ε.Σ.Κ.Α.
Η ομάδα κατέκτησε μέσα σε μία δεκαετία τρεις φορές το Πρωτάθλημα της Α' Κατηγορίας Ανδρών της Ε.Σ.Κ.Α. και συγκεκριμένα τις περιόδους 1987-88, 1991-92 και 1996-97.[4] Στην πρώτη περίπτωση πέτυχε την άνοδό του στη νεοσύστατη τότε Γ' Εθνική Κατηγορία, ενώ στη δεύτερη επανήλθε μέσω αγώνων κατάταξης με πρωταθλητές των επαρχιακών Ενώσεων.[5] Όσον δε αφορά στην τρίτη των περιπτώσεων, η ομάδα κατέκτησε την πανηγυρική άνοδο στη Γ΄ Εθνική έχοντας σαν νέο ιδιοκτήτη από το καλοκαίρι του 1996, τον επιχειρηματία Γιώργο Ισηγόνη -εγγονό του σπουδαίου παλαιού αθλητή Γεώργιου Ισηγόνη- που παρέμεινε στα διοικητικά της ηνία και για τα επόμενα 12 χρόνια.[6][7]
Την περίοδο 1998-99 αναδείχθηκε Πρωταθλήτρια στον Όμιλό της στο πλαίσιο της Γ' Εθνικής.[8] Παράλληλα αγωνίστηκε στον τελικό του Κυπέλλου Ανδρών της Ε.Σ.Κ.Α.[9] Η αλλαγή της χιλιετίας βρήκε κατά συνέπεια το σύλλογο του Αιγάλεω να διαγωνίζεται στο Πρωτάθλημα της Β' Εθνικής για πρώτη φορά μετά από 23 ολόκληρα χρόνια.[10] Μετά τη λήξη της περιόδου 1999-00 βρέθηκε στη 12η θέση της κατάταξης, εντός της ζώνης του υποβιβασμού, με το αποτέλεσμα να κρίνεται στην τελευταία αγωνιστική.[10] Ωστόσο η νέα παραμονή του στη Γ' Εθνική αποδείχθηκε πολύ σύντομη, καθώς την περίοδο 2000-01, με συγκομιδή 24 νίκες και 2 ήττες, κατέκτησε την κορυφή του Ομίλου του, επιστρέφοντας στην αμέσως ανώτερη κατηγορία.[8][10]
Εγκαινιάζοντας μια νέα προσπάθεια στη Β' Εθνική, το Αιγάλεω κατά την περίοδο 2001-02 συγκέντρωσε ισάριθμες νίκες και ήττες, παραμένοντας στην κατηγορία μετά την κατάληψη της 8ης θέσης.[10] Την ίδια ακριβώς θέση με την ίδια επίδοση κατέλαβε και την επόμενη χρονιά, 2002-03 (στην πράξη επρόκειτο για τετραπλή ισοβαθμία στην 6η θέση).[10] Η χρονιά 2003-04 έφερε μια σημαντική επιτυχία στο σύλλογο, ο οποίος κατόρθωσε να κατακτήσει για πρώτη φορά στην ιστορία του το Πρωτάθλημα της Β' Εθνικής, κάτι που σήμαινε και την άνοδό του στην Α2 Εθνική.[10][11]
Αγωνιζόμενο στη δεύτερη τη τάξει κατηγορία της ελληνικής καλαθοσφαίρισης πλέον, το Αιγάλεω πέτυχε τη χρονιά 2004-05 την παραμονή του εκεί, έχοντας καταλάβει την 8η θέση.[10] Εντούτοις, τη χρονιά 2005-06 κατόρθωσε να κάνει την υπέρβαση, παίρνοντας τη 2η θέση πίσω από την Ολυμπιάδα Πατρών την οποία και ακολούθησε στην Α1 Εθνική.[10]
Η αγωνιστική κρίση του συλλόγου επιβεβαιώθηκε τον επόμενο χρόνο, 2009-10, οπότε και ολοκλήρωσε τις αγωνιστικές του υποχρεώσεις στην τελευταία θέση του βαθμολογικού πίνακα, γνωρίζοντας δεύτερο συνεχή υποβιβασμό.[10] Η κατάσταση δεν βελτιώθηκε ούτε την περίοδο 2010-11, αν και η ομάδα απέφυγε για έναν βαθμό τον υποβιβασμό από τη Β' στη Γ' Εθνική, έχοντας βρεθεί στη 12η θέση της τελικής κατάταξης.[10]
Τη χρονιά 2011-12 το Αιγάλεω βελτίωσε τη βαθμολογική του θέση, τερματίζοντας στην 8η θέση με 14 νίκες και 16 ήττες.[10] Την επόμενη περίοδο, 2012-13, τα πήγε ακόμη καλύτερα, καταλαμβάνοντας την 3η θέση στον Όμιλό του (το σύστημα διεξαγωγής της κατηγορίας είχε αλλάξει τη χρονιά αυτή), με 16 νίκες και 8 ήττες απολογισμό.[10] Ακολούθως επικράτησε σε αγώνα μπαράζ του Αετού με σκορ 81-78, λαμβάνοντας προτεραιότητα για την άνοδο σε περίπτωση που προέκυπτε κενή θέση στην Α2 Εθνική.[17]
Το Δημοτικό Γυμναστήριο Αιγάλεω «Σταύρος Βενέτης» (2012), έδρα των τμημάτων καλαθοσφαίρισης του Αιγάλεω Α.Ο.
Κατά την αγωνιστική περίοδο 2013-14, ο Αιγάλεω Α.Ο. διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά.[10] Έχοντας συγκεντρώσει 12 νίκες και 14 ήττες, κατέλαβε την 11η θέση της τελικής βαθμολογίας με αποτέλεσμα να υποβιβαστεί στη Γ' Εθνική ύστερα από 13 χρόνια.[10][18][19][20]
Έδρα του συλλόγου είναι το Δημοτικό Γυμναστήριο Αιγάλεω «Σταύρος Βενέτης», χωρητικότητας 2.000 θέσεων. Πρόεδρος του διοικητικού συμβουλίου από τον Ιούλιου του 2014 είναι ο νομικός Αλέξης Κούγιας [21] και γενικός αρχηγός του τμήματος ο Νίκος Χαραλαμπόπουλος. Καθήκοντα πρώτου προπονητή εκτέλεσε από το Μάρτιο του 2014 ο Δημήτρης Λιόγας.[22] Το ρόστερ του Αιγάλεω για την αγωνιστική περίοδο 2013-14 συνέθεσαν οι παρακάτω αθλητές:
Την Τετάρτη 16 Ιουλίου του 2014, η διοίκηση της ομάδας ανακοίνωσε την πρόσληψη του προπονητή Γιώργου Σιγάλα[23]. Ωστόσο, στις 26 Αυγούστου ο Σιγάλας παραιτήθηκε[24], για να αντικατασταθεί, τρεις ημέρες αργότερα από τον Σπύρο Σταθούλη.[25]. Παραταύτα με την έναρξη του πρωταθλήματος ο Σταθούλης διαφώνησε με τη διοίκηση σε θέματα σχετικά με τις μετεγγραφές και διέκοψε τη συνεργασία. Χρέη προπονητή, εκτέλεσε ο εκ των προπονητών των Ακαδημιών του Τμήματος, Βασίλης Χρυσαλάς και χρέη εφόρου καλαθοσφαίρισης ο παλαίμαχος παίκτης του συλλόγου Γιώργος Θωμόπουλος. Από την 7η αγωνιστική και εν μέσω τεράστιων, πλέον, μετά την αποχώρηση του Αλ. Κούγια, οικονομικών δυσχερειών, νέος τεχνικός ανέλαβε ο Γιώργος Δρουμπούκης[26]. Στα τελευταία παιχνίδια την ομάδα κωουτσάρισε ο Β. Χρυσαλάς. Σημαντικότατη διάκριση για το σύλλογο αποτέλεσε η παρουσία του νεαρού διεθνή πλέι-μέικερ Ιάκωβου Μιλεντίγιεβιτς - Αλιφιέρη στην Εθνική Ομάδα των Εφήβων που αναδείχθηκε Πρωταθλήτρια Ευρώπης το καλοκαίρι του 2015[27] Ο Ιάκωβος Μιλεντίγιεβιτς - Αλιφιέρης ο οποίος υπήρξε αθλητής του Αιγάλεω Α.Ο. από το 2005 έως 2015 με διακρίσεις στα τμήματα υποδομών (Παμπαίδες - Παίδες - Έφηβοι) και έχοντας επί 3 έτη βασικό και κύριο ρόλο στην Αντρική ομάδα[28] είναι ο πρώτος εν-ενεργεία αθλητής του συλλόγου που κατακτά τέτοιου είδους επίτευγμα.
Στα 2015 το τμήμα υπέστη δεύτερο συνεχόμενο υποβιβασμό και βρέθηκε στο τοπικό πρωτάθλημα της ΕΣΚΑ, επιστρέφοντας εκεί μετά από 18 ολόκληρα χρόνια. Για την περίοδο 2015-16 την ευθύνη της τεχνικής ηγεσίας είχε ο Κώστας Μιχελιουδάκης[29], πρώην αθλητής του συλλόγου, με επιπλέον θητεία σε Ολυμπιάδα Αιγάλεω, ΑΕΚ, Έσπερο και Απόλλωνα Αθηνών. Ωστόσο, έπειτα από μια σειρά μέτριων αποτελεσμάτων, ο Μιχελιουδάκης υπέβαλλε την παραίτησή του στις 25 Νοεμβρίου του 2015[30] και την ομάδα ανέλαβε προσωρινά ο έχων την ευθύνη των Τμημάτων Υποδομών παλαίμαχος Κώστας Μαγκουνής. Στις 9 Δεκεμβρίου 2015 ο Αιγάλεω Α.Ο. ανακοίνωσε επίσημα την πρόσληψη του προπονητή Κώστα Ρουμελιώτη[31]. Την περίοδο 2016-17 αρχικά προσλήφθηκε σαν τεχνικός ο Βαγγέλης Καβάσιλας[32], ωστόσο μετά τις πρώτες αγωνιστικές τον διαδέχτηκε ο Γιάννης Τσακίρης[33] Απ΄τα μέσα του Δεκεμβρίου 2016, εντούτοις, επανήλθε στην τεχνική ηγεσία του τμήματος ο Κώστας Μιχελιουδάκης[34] με τον οποίο ολοκληρώθηκε η περίοδος 2016-17. Το 2017-18 αρχικά την ομάδα ανέλαβε ο Τάκης Πανούλιας, όμως σύντομα τον αντικατέστησε ο Δημήτρης Λιόγας[35] με βοηθό του το Μανώλη Ιμπραημάκη. Με την προσθήκη έμπειρων αθλητών όπως ο Καλλινικίδης[36], ο Καράβολας[37], ο Κουκουράβας[38] και ο Κούρτης[39], η ομάδα πέτυχε ένα απόλυτο σερί επιτυχιών και έγινε το πρώτο φαβορί[40] για την άνοδο-επιστροφή στη Γ΄ Εθνική. Την περίοδο 2018-19 η ομάδα καθοδηγήθηκε αρχικά από τον Παναγιώτη Ζωντό[41], που αποχώρησε στη συνέχεια, για να αντικατασταθεί από το συνεργάτη του, Μανώλη Ιμπραημάκη. Το Αιγάλεω πραγματοποίησε πρωταγωνιστική εμφάνιση και κατέκτησε τον τίτλο στον Α' όμιλο Νότου της Γ΄ Εθνικής[42], επιστρέφοντας στη Β' Εθνική. Την περίοδο 2019-20 ξεκίνησε με προπονητή το Δημήτρη Λιόγα, έχοντας εξαιρετική πορεία, ωστόσο στις 26 Δεκεμβρίου 2019 ο Λιόγας αποχώρησε, παραχωρώντας τη θέση του στον Κώστα Σορώτο[43]. Το πρωτάθλημα διακόπηκε λόγω της πανδημίας του κορονοϊού και η τελική βαθμολογία διαμορφώθηκε βάσει της θέσης που κατείχαν οι ομάδες τη στιγμή της διακοπής (21η αγωνιστική), το Αιγάλεω έτσι κατέλαβε την τρίτη θέση με 35 βαθμούς (14 νίκες - 7 ήττες)[44].
1956: Η ίδρυση του τμήματος και η πρώτη επίσημη συμμετοχή, στο πρωτάθλημα της Γ' Κατηγορίας Αθηνών.
1971: Μετά από 15 έτη στασιμότητας, το Αιγάλεω κερδίζει την πρώτη άνοδο της ιστορίας του στη Β' τοπική κατηγορία.
1973: Το Αιγάλεω ανέρχεται στην Α' Κατηγορία Αθηνών.
1974: Νέα άνοδος, αυτή τη φορά στη Β' Εθνική Κατηγορία.
1976: Συμμετοχή του Αιγάλεω στη «Φάση των 32» του Κυπέλλου Ελλάδος.
1988: Το Αιγάλεω επανέρχεται σε πρωτάθλημα εθνικής εμβέλειας, αυτό της νεοσύστατης τότε Γ' Εθνικής Κατηγορίας.
1992: Η ομάδα επιστρέφει στη Γ' Εθνική, μέσω αγώνων κατάταξης με πρωταθλητές επαρχιακών Ενώσεων.
1997: Το Αιγάλεω κατακτά τον τίτλο στην Α' Κατηγορία Ανδρών Ε.Σ.Κ.Α. και ανεβαίνει ξανά στη Γ' Εθνική Κατηγορία.
1999: Επιστροφή στη Β' Εθνική μετά από 23 χρόνια. Συμμετοχή της ομάδας και στον τελικό του Κυπέλλου Ε.Σ.Κ.Α.
2001: Επάνοδος στη Β' Εθνική.
2004: Ο σύλλογος προάγεται στην Α2 Εθνική Κατηγορία.
2006: Άνοδος στην Α1 Εθνική Κατηγορία για πρώτη φορά στα χρονικά.
2008: Το Αιγάλεω τερματίζει στην 9η θέση της Α1 Εθνικής, καλύτερη επίδοση του συλλόγου μέχρι σήμερα.
2009: Μετά από τρεις περιόδους στην κορυφαία κατηγορία, η ομάδα υποβιβάζεται στην Α2 Εθνική.
2010: Δεύτερος συνεχόμενος υποβιβασμός του τμήματος (από την Α2 στη Β' Εθνική).
2014: Υποβιβασμός στη Γ' Εθνική.
2015: Υποβιβασμός στο τοπικό πρωτάθλημα ΕΣΚΑ.
2018: Κατάκτηση του νταμπλ τίτλων (πρωτάθλημα - κύπελλο) στην Α΄ κατηγορία ΕΣΚΑ και επιστροφή στη Γ΄ Εθνική.
2019: Κατάκτηση του πρωταθλήματος Γ' Εθνικής κι επιστροφή στη Β΄ Εθνική, έπειτα από απουσία 5 ετών.
Ο Αντρέ Πάτερσον (δεξιά) σε θεαματικό κάρφωμα με τα χρώματα του Αιγάλεω (2007).
Ιάκωβος Μιλεντίγιεβιτς - Αλιφιέρης
↑ ΑΟ ΑΙΓΑΛΕΩ epsath.gr
↑ «Αλέξανδρος Σταυρόπουλος»[νεκρός σύνδεσμος], συνέντευξη στο Νίκο Δημ. Νικολαΐδη, ιστολόγιο aegaleoforever.blogspot.gr, 7 Νοεμβρίου 2012.
↑ Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 44
↑ «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 101
↑ "Πήρε θέση ο Γιώργος Ισηγόνης"
↑ «"Χρέος 150.000 ευρώ σε 5, άφαντος ο Ισηγόνης"». Αρχειοθετήθηκε από το πρωτότυπο στις 18 Φεβρουαρίου 2014. Ανακτήθηκε στις 25 Νοεμβρίου 2014.
↑ 8,0 8,1 «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 129
↑ 10,00 10,01 10,02 10,03 10,04 10,05 10,06 10,07 10,08 10,09 10,10 10,11 10,12 10,13 10,14 10,15 10,16 «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Πρωταθλητές Β' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ "Α1 Ανδρών ΕΣΑΚΕ: Αποτελέσματα 2007-2008"
↑ "Σκουρτόπουλος: «Τώρα καθορίζονται οι στόχοι μας»"
↑ «"Α1 Ελλάδας - Βαθμολογίες"». Αρχειοθετήθηκε από το πρωτότυπο στις 3 Ιουνίου 2012. Ανακτήθηκε στις 25 Νοεμβρίου 2014.
↑ «Α1: Η ζωή εν... τάφω», άρθρο στον ιστότοπο Contra.gr, 23 Απριλίου 2009.
↑ «Αιγάλεω: Νίκησε στο μπαράζ τον Αετό» Αρχειοθετήθηκε 2013-07-02 στο Wayback Machine., άρθρο στον ιστότοπο OnSports.gr, 27 Απριλίου 2013.
↑ «Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
↑ «Στην Α2 Λευκάδα και Αετός, έπεσαν Αιγάλεω και Ίλιον», άρθρο στον ιστότοπο SentraGoal.gr, 4 Μαΐου 2014.
↑ «Στη Γ' Εθνική το Αιγάλεω», άρθρο στον ιστότοπο SentraGoal.gr, 4 Μαΐου 2014.
↑ «Πρόεδρος στο Αιγάλεω ο Κούγιας», άρθρο στον ιστότοπο Sport24.gr, 4 Ιουλίου 2014.
↑ «Επέστρεψε στο Αιγάλεω ο Λιόγας»[νεκρός σύνδεσμος], άρθρο στον ιστότοπο PameSports.gr, 4 Μαρτίου 2014.
↑ Ο Φίλαθλος Online: "Σιγάλας ο εκλεκτός του Αιγάλεω"[νεκρός σύνδεσμος]
↑ «PRESSARIS.GR: "Παρελθόν πριν καν ξεκινήσει, ο Σιγάλας"». Αρχειοθετήθηκε από το πρωτότυπο στις 1 Σεπτεμβρίου 2014. Ανακτήθηκε στις 1 Σεπτεμβρίου 2014.
↑ Super Basket: "Νέο ξεκίνημα με Σταθούλη το Αιγάλεω"[νεκρός σύνδεσμος]
↑ "Αέρας πέρασε από το Αιγάλεω η Πεύκη με φανταστική απόδοση (81-98)"[νεκρός σύνδεσμος]
↑ contra.gr:"Πρωταθλητές οι Εφηβοι: Ελλάδα - Τουρκία 64-61"
↑ sport24.gr:"Ηγέτης στα 18, ο Μιλεντίγιεβιτς"
↑ «"Στο Αιγάλεω ο Μιχελιδάκης"». Αρχειοθετήθηκε από το πρωτότυπο στις 2 Σεπτεμβρίου 2015. Ανακτήθηκε στις 26 Αυγούστου 2015.
↑ «"Παραιτήθηκε από το Αιγάλεω ο Μιχελιουδάκης"». Αρχειοθετήθηκε από το πρωτότυπο στις 23 Οκτωβρίου 2014. Ανακτήθηκε στις 9 Δεκεμβρίου 2015.
↑ «"Επιστροφή Ρουμελιώτη"». Αρχειοθετήθηκε από το πρωτότυπο στις 5 Φεβρουαρίου 2016. Ανακτήθηκε στις 10 Δεκεμβρίου 2015.
↑ «"Ο Καβάσιλας στο "τιμόνι" του Αιγάλεω"». Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 15 Νοεμβρίου 2016.
↑ «"Ο Τσακίρης στο Αιγάλεω! Πηγή:www.dimokratiki.gr"». Αρχειοθετήθηκε από το πρωτότυπο στις 5 Νοεμβρίου 2016. Ανακτήθηκε στις 15 Νοεμβρίου 2016.
↑ superbasket.gr: "Μιχελιουδάκης αντί Τσακίρη στο Αιγάλεω"[νεκρός σύνδεσμος]
↑ «"Τέλος ο Πανούλιας, αυτός θα είναι ο αντικαταστάτης του"». Αρχειοθετήθηκε από το πρωτότυπο στις 10 Απριλίου 2021. Ανακτήθηκε στις 28 Φεβρουαρίου 2018.
↑ "Το Αιγάλεω γιορτάζει, επέστρεψε μετά από 8 χρόνια ο Καλλινικίδης"
↑ "Επιστρέφει στο Αιγάλεω ο Καλλινικίδης, μαζί του Καρβέλας και Καράβολας"[νεκρός σύνδεσμος]
↑ "Επέστρεψε στο 'Σίτι' ο Κουκουράβας"[νεκρός σύνδεσμος]
↑ «"Ομάδα όνειρο και με Κούρτη το Αιγάλεω"». Αρχειοθετήθηκε από το πρωτότυπο στις 29 Σεπτεμβρίου 2017. Ανακτήθηκε στις 28 Φεβρουαρίου 2018.
↑ «Γιάννης Αρμάος: 'Το Αιγάλεω δεν έχει αντίπαλο στο φετινό πρωτάθλημα της Α΄ ΕΣΚΑ'». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 28 Φεβρουαρίου 2018.
↑ «Ζωντός στο Basketblog.gr: «Μοναδικός στόχος η άνοδος». Ανακτήθηκε στις 12/11/2018». Αρχειοθετήθηκε από το πρωτότυπο στις 3 Αυγούστου 2018. Ανακτήθηκε στις 12 Νοεμβρίου 2018.
↑ «"Πρωτάθλημα το Αιγάλεω, 2ος ο Ιωνικός Ν.Φ. Ανακτήθηκε στις 14/5/2019». Αρχειοθετήθηκε από το πρωτότυπο στις 15 Μαΐου 2019. Ανακτήθηκε στις 14 Μαΐου 2019.
↑ «"Σορώτος αντί Λιόγα στο Αιγάλεω" Ανακτήθηκε στις 8/1/2010». Αρχειοθετήθηκε από το πρωτότυπο στις 29 Οκτωβρίου 2020. Ανακτήθηκε στις 8 Ιανουαρίου 2020.
↑ Ελληνική Ομοσπονδία Καλαθοσφαίρισης: Βαθμολογία Β΄Εθνικής 2019-2020 - 1ος Όμιλος Νότου Ανακτήθηκε στις 20/7/2020
↑ «Ανδρόνικος Γκιζόγιαννης (Αιγάλεω)». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 24 Νοεμβρίου 2014.
↑ Ευρωμπάσκετ 2001: "4ος όμιλος, "Η ακτινογραφία» των ομάδων"[νεκρός σύνδεσμος]
↑ "Abdurahman KAHRIMANOVIC | Season 2010/2011"[νεκρός σύνδεσμος]
↑ Bosnia & Herzegovina roster in Eurobasket 2001
↑ «"Μήλον της έριδος ο Κυριακόπουλος"». Αρχειοθετήθηκε από το πρωτότυπο στις 20 Αυγούστου 2013. Ανακτήθηκε στις 24 Νοεμβρίου 2014.
↑ Τα στατιστικά του Ντόνι Μαγκράθ[νεκρός σύνδεσμος]
↑ Η Νίκος Μπουρλάκης, «Η Βοσνία και οι αναμνήσεις»
↑ NINOSLAV MARJANOVIC in FibaEurope.com
↑ «Ninoslav Marjanovic's statistics». Αρχειοθετήθηκε από το πρωτότυπο στις 19 Αυγούστου 2017. Ανακτήθηκε στις 24 Νοεμβρίου 2014.